[pic] | AZ EURÓPAI KÖZÖSSÉGEK BIZOTTSÁGA |

Brüsszel, 6.12.2007

COM(2007) 777 végleges

2007/0271 (COD)

Az ellenőrzéssel történő szabályozási bizottsági eljáráshoz történő hozzáigazítás Javaslat

AZ EURÓPAI PARLAMENT ÉS A TANÁCS RENDELETE

a hulladékra vonatkozó statisztikákról szóló 2150/2002/EK rendeletnek a Bizottságra ruházott végrehajtási hatáskörök tekintetében történő módosításáról

(előterjesztő: a Bizottság)

INDOKOLÁS

1. A javaslat háttere

1.1. A komitológiai eljárások reformja

A 2006. július 17-i 2006/512/EK tanácsi határozat[1] módosította a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozatot[2].

A módosított 1999/468/EK határozat 5a. cikke új, ellenőrzéssel történő szabályozási bizottsági eljárást vezet be azon általános hatályú intézkedések esetében, amelyek a Szerződés 251. cikkében meghatározott eljárás alapján elfogadott alap-jogiaktus nem alapvető fontosságú elemeinek módosítását szolgálják, beleértve néhány ilyen elem törlését vagy az alap-jogi aktus új, nem alapvető fontosságú elemek beillesztésével történő kiegészítését is.

1.2. Kiemelt összehangolás és általános összehangolás

A Parlament, a Tanács és a Bizottság egyik együttes nyilatkozata[3] elfogadta azon alap-jogiaktusok jegyzékét, melyeket sürgősen hozzá kell igazítani a módosított határozathoz annak érdekében, hogy a jogi aktusokba fel lehessen venni az új, ellenőrzéssel történő szabályozási bizottsági eljárást (kiemelt összehangolás). Ahhoz, hogy az ellenőrzéssel történő szabályozási bizottsági eljárást a 2006/512/EK határozat hatályba lépésekor már hatályos, együttdöntési eljárás keretében elfogadott más jogi aktusokra is alkalmazni lehessen, a közös nyilatkozat ezen jogi aktusok kiigazítására is felszólít, az alkalmazandó eljárásoknak megfelelően (általános összehangolás).

A Bizottság elkezdte mindezen jogi aktusok vizsgálatát abból a célból, hogy 2007 végéig benyújtsa az említett jogi aktusoknak az új, ellenőrzéssel történő szabályozási bizottsági eljáráshoz történő, szükség szerinti kiigazítását célzó jogalkotási javaslatokat[4].

1.3. Az alkalmazott módszer

Mint azt a Bizottság Európai Parlamenthez és Tanácshoz intézett, (…)-i közleménye említi, a Bizottság körültekintő vizsgálatnak vetette alá az összes, együttdöntési eljárás keretében elfogadott jogi eszközt annak feltárása érdekében, hogy ezek közül melyek jogosítják fel a Bizottságot arra, hogy olyan általános hatályú intézkedéseket fogadjon el, melyek a szóban forgó alap-jogiaktus nem alapvető fontosságú elemeinek módosítását szolgálják. A Bizottság több mint 200, kiigazításra váró jogszabályt jelölt ki.

A jogi aktusok közül néhány szerepel a Bizottság kodifikációs programjában. Ilyen például a hulladékra vonatkozó statisztikákról szóló 2150/2002/EK rendelet[5]. Az új eljáráshoz történő igazítást az egységes szerkezetbe foglalás folyamatának előrehaladása alapján kell végezni, vagy az egységes szerkezetbe foglalt javaslat átdolgozásával vagy – mint jelen esetben – a jogszabály módosításával.

2. A JAVASLAT JOGI ELEMEI

A kiigazítás célja az ellenőrzéssel történő szabályozási bizottsági eljárás bevezetése, a módosított 1999/468/EK határozat 5a. cikkének megfelelően. Jelen esetben a 2150/2002/EK rendelet értelmében a Bizottság felhatalmazást kap arra, hogy megállapítsa a megfelelő minőségértékelési kritériumokat és a minőségre vonatkozó jelentések tartalmát, végrehajtsa a kísérleti tanulmányok eredményeit és kiigazítsa a mellékletek tartalmát. Mivel ezek általános hatályú intézkedések és a 2150/2002/EK rendelet nem alapvető fontosságú elemeinek módosítására – ideértve a rendelet új, nem alapvető fontosságú elemek beillesztésével történő kiegészítését – irányulnak, az intézkedéseket az 1999/468/EK tanácsi határozat 5a. cikkében meghatározott, ellenőrzéssel történő szabályozási bizottsági eljárással összhangban kell elfogadni.

Mivel az alap-jogiaktus rendelet, a kiigazítást azzal egyenértékű jogi aktussal kell elvégezni.

2007/0271 (COD)

Az ellenőrzéssel történő szabályozási bizottsági eljáráshoz történő hozzáigazítás Javaslat

AZ EURÓPAI PARLAMENT ÉS A TANÁCS RENDELETE

a hulladékra vonatkozó statisztikákról szóló 2150/2002/EK rendeletnek a Bizottságra ruházott végrehajtási hatáskörök tekintetében történő módosításáról

(EGT-vonatkozású szöveg)

AZ EURÓPAI PARLAMENT ÉS AZ EURÓPAI UNIÓ TANÁCSA,

tekintettel az Európai Közösséget létrehozó szerződésre, és különösen annak 285. cikke (1) bekezdésére,

tekintettel a Bizottság javaslatára[6],

tekintettel az Európai Gazdasági és Szociális Bizottság véleményére[7],

a Szerződés 251. cikkében megállapított eljárásnak megfelelően[8],

mivel:

(1) A hulladékra vonatkozó statisztikákról szóló, 2002. november 25-i 2150/2002/EK európai parlamenti és tanácsi rendelet[9] értelmében bizonyos intézkedéseket a Bizottságra ruházott végrehajtási hatáskörök gyakorlására vonatkozó eljárások megállapításáról szóló, 1999. június 28-i 1999/468/EK tanácsi határozattal[10] összhangban kell elfogadni.

(2) Az 1999/468/EK határozatot a 2006/512/EK határozat módosította, amely bevezette az ellenőrzéssel történő szabályozási bizottsági eljárást az olyan általános hatályú intézkedésekhez, amelyek a Szerződés 251. cikkében meghatározott eljárás alapján elfogadott alap-jogiaktus nem alapvető fontosságú elemeinek módosítását szolgálják, beleértve néhány ilyen elem törlését vagy a jogi aktus új, nem alapvető fontosságú elemek beillesztésével történő kiegészítését is.

(3) A 2006/512/EK határozatról szóló európai parlamenti, tanácsi és bizottsági együttes nyilatkozattal összhangban ahhoz, hogy ezt az új eljárást alkalmazni lehessen olyan, a Szerződés 251. cikkében meghatározott eljárás alapján elfogadott jogi aktusokra, melyek már hatályban vannak, ezeket a jogi aktusokat az alkalmazandó eljárásokkal összhangban ki kell igazítani.

(4) A 2150/2002/EK rendelet esetében különösen arra kell felhatalmazni a Bizottságot, hogy megállapítsa a megfelelő minőségértékelési kritériumokat és a minőségre vonatkozó jelentések tartalmát, végrehajtsa a kísérleti tanulmányok eredményeit és kiigazítsa a mellékletek tartalmát. Mivel ezek általános hatályú intézkedések és a 2150/2002/EK rendelet nem alapvető fontosságú elemeinek módosítására – ideértve a rendelet új, nem alapvető fontosságú elemek beillesztésével történő kiegészítését – irányulnak, az intézkedéseket az 1999/468/EK tanácsi határozat 5a. cikkében meghatározott, ellenőrzéssel történő szabályozási bizottsági eljárással összhangban kell elfogadni.

(5) A 2150/2002/EK rendeletet ezért ennek megfelelően módosítani kell,

ELFOGADTA EZT A RENDELETET:

1. cikk

A 2150/2002/EK rendelet a következőképpen módosul:

1. Az 1. cikk (5) bekezdésének helyébe a következő szöveg lép:

„(5) A Bizottság kidolgoz egy átviteli táblázatot a III. melléklet statisztikai nómenklatúrája és a 2000/532/EK bizottsági határozat által létrehozott hulladékjegyzék egymás közötti megfelelőségéről. A szóban forgó rendelet nem alapvető fontosságú elemeinek módosítását szolgáló intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.”

2. A 3. cikk (1) bekezdésének helyébe a következő szöveg lép:

"1. A tagállamok, miközben teljesítik a második albekezésben említett eljárással összhangban meghatározott minőségi és pontossági feltételeket, megszerzik az I. és a II. mellékletben felsorolt jellemzők meghatározásához szükséges adatokat, az alábbi módszerek egyikének alkalmazásával:

- felmérések,

- adminisztrációs vagy egyéb források, mint például jelentéstételi kötelezettségek a közösségi hulladékgazdálkodási jogszabályok szerint,

- mintavételre alapozott vagy a hulladékok becslésével foglalkozó szakértők által készített statisztikai becslések, illetve

- ezen eszközök kombinációja.

A minőségi és pontossági feltételeket a Bizottság határozza meg. A szóban forgó rendelet nem alapvető fontosságú elemeinek módosítását szolgáló intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.

Az adatgyűjtési terhek csökkentése érdekében a nemzeti hatóságok és a Bizottság az adminisztrációs adatforrásokhoz hozzáféréssel rendelkeznek olyan korlátok között és feltételek mellett, amilyeneket az egyes tagállamok és a Bizottság saját hatáskörében meghatároz.”

3. Az 5. cikk (4) bekezdésének helyébe a következő szöveg lép:

„4. A kísérleti tanulmányok következtetései alapján a Bizottság tájékoztatja az Európai Parlamentet és a Tanácsot a hulladékexport és -import kísérleti tanulmányaiban vizsgált tevékenységek és jellemzők statisztikai felmérésének lehetőségeiről. A szükséges végrehajtási intézkedéseket a Bizottság fogadja el. A szóban forgó rendelet nem alapvető fontosságú elemeinek módosítását szolgáló intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.”

4. A 6. cikk helyébe a következő szöveg lép:

„6. cikk

Végrehajtási intézkedések

1. Az e rendelet végrehajtásához szükséges intézkedéseket a 7. cikk (2) bekezdésében meghatározott eljárással összhangban kell elfogadni.

Ezek között szerepelniük kell az alábbiakra vonatkozó intézkedéseknek:

a) statisztikakészítés a 3. cikk (2), (3) és (4) bekezdésével összhangban, figyelembe véve az adott tagállam gazdasági szerkezetét és műszaki lehetőségeit. Az ilyen intézkedések engedélyezhetik egyes tagállamok számára, hogy a bontásban szereplő bizonyos tételekre vonatkozóan ne adjanak meg adatot feltéve, hogy ez bizonyítottan korlátozott hatással van a statisztikák minőségére. Minden esetben, amikor ilyen eltérésre került sor, az I. melléklet 2. szakaszának 1. pontjában és 8. szakaszának 1. pontjában felsorolt tételek mindegyikénél a teljes hulladékmennyiséget kell megadni;

b) a tagállamok részéről történő eredménytovábbítás megfelelő formátumának kidolgozása e rendelet hatálybalépésétől számított két éven belül;

2. A 7. cikk (3) bekezdésében szereplő, ellenőrzéssel történő szabályozási bizottsági eljárásnak megfelelően fogadják el e rendelet nem alapvető fontosságú elemeinek módosítását vagy kiegészítését szolgáló, különösebben az alábbiakra vonatkozó intézkedéseket:

a) az adatgyűjtés és a statisztikai adatfeldolgozás, valamint az eredmények feldolgozása és továbbítása terén végbement gazdasági és műszaki fejlődéshez történő hozzáigazítás;

b) az I., a II. és a III. mellékletben felsorolt követelmények kiigazítása;

c) a megfelelő minőségértékelési kritériumok megállapítása, és az I. és a II. melléklet 7. szakaszában említett, minőségre vonatkozó jelentések tartalmának meghatározása;

d) a 4. cikk (3) bekezdése és az 5. cikk (1) bekezdése szerinti kísérleti tanulmányok eredményeinek végrehajtása.”

5. A 7. cikk helyébe a következő szöveg lép:

„7. cikk

Bizottság

1. A Bizottság munkáját a 89/382/EGK, Euratom határozat 1. cikkével létrehozott statisztikai programbizottság segíti.

2. Az e bekezdésre történő hivatkozáskor az 1999/468/EK határozat 5. és 7. cikkét kell alkalmazni, ugyanazon határozat 8. cikkének rendelkezéseire is figyelemmel.

Az 1999/468/EK határozat 5. cikke (6) bekezdésének megfelelően megállapított időtartam három hónap.

3. Az e bekezdésre történő hivatkozás esetén az 1999/468/EK határozat 5a. cikkének (1)–(4) bekezdését és 7. cikkét kell alkalmazni, ugyanazon határozat 8. cikkének rendelkezéseire is figyelemmel.

4. A Bizottság a 2006/12/EK irányelv által létrehozott bizottság részére továbbítja azon intézkedéstervezetet, amelyet a statisztikai programbizottsághoz fog benyújtani.”

6. A 8. cikkben „a 7. cikk (2) bekezdésében” szöveg helyébe „a 7. cikk (3) bekezdésében” szöveg lép.

7. Az I. melléklet a következőképpen módosul:

8. A 2. szakasz 2. pontja utolsó mondatának helyébe a következő szöveg lép:

„A kísérleti tanulmányok eredményei alapján a Bizottság elfogadja a szükséges végrehajtási intézkedéseket. A szóban forgó rendelet nem alapvető fontosságú elemeinek módosítását szolgáló intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.”

9. A 7. szakasz 1. pontjának helyébe a következő szöveg lép:

„1. A tagállamok a 8. szakaszban (gazdasági tevékenységek és háztartások) felsorolt valamennyi tételre megadják, hogy az adott tételhez tartozó teljes hulladékmennyiség hány százalékát képviselik a gyűjtött adatok. A lefedettségre vonatkozó minimumkövetelményeket a Bizottság határozza meg. A szóban forgó rendelet nem alapvető fontosságú elemeinek módosítását szolgáló intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.”

10. A II. melléklet a következőképpen módosul:

11. A 7. szakasz 1. pontjának helyébe a következő szöveg lép:

„1. A tagállamok a 3. szakaszban felsorolt jellemzők mindegyikére, és a 8. szakasz 2. pontjában felsorolt művelettípusok minden egyes tételére megadják, hogy az adott tételhez tartozó teljes hulladékmennyiség hány százalékát képviselik a gyűjtött adatok. A lefedettségre vonatkozó minimumkövetelményeket a Bizottság határozza meg. A szóban forgó rendelet nem alapvető fontosságú elemeinek módosítását szolgáló intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.”

12. A 8. szakasz 3. pontja utolsó mondatának helyébe a következő szöveg lép:

„A kísérleti tanulmányok eredményei alapján a Bizottság elfogadja a szükséges végrehajtási intézkedéseket. A szóban forgó rendelet nem alapvető fontosságú elemeinek módosítását szolgáló intézkedéseket a 7. cikk (3) bekezdésében említett, ellenőrzéssel történő szabályozási bizottsági eljárásnak megfelelően fogadják el.”

2. cikk

Ez a rendelet az Európai Unió Hivatalos Lapjában történő közzététele utáni huszadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,(…) -án/-én.

Az Európai Parlament részéről a Tanács részéről

az elnök az elnök

[1] HL L 200., 2006.7.22., 11. o.

[2] HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.

[3] HL C 255., 2006.10.21., 1. o.

[4] PE 376.314v01-00 – A6-0236/2006 (A Parlament jelentéséhez mellékelt bizottsági nyilatkozat)

[5] HL L 332., 2002.12.9., 1. o. A legutóbb az 1893/2006/EK rendelettel (HL L 393., 2006.12.30., 1. o.) módosított rendelet.

[6] HL C […], […], […]. o.

[7] HL C […], […], […]. o.

[8] HL C […], […], […]. o.

[9] HL L 332., 2002.12.9., 1. o. A legutóbb az 1893/2006/EK rendelettel (HL L 393., 2006.12.30., 1. o.) módosított rendelet.

[10] HL L 184., 1999.7.17., 23. o. A 2006/512/EK határozattal (HL L 200., 2006.7.22., 11. o.) módosított határozat.